钦定古今图书集成/历象汇编/历法典/第056卷 > 图
## 钦定古今图书集成/历象汇编/历法典/第056卷 > 图

于时为二十三度四十八分以减赤道高得纬度高为三十五度一十四分〈黄道某度地平上高〉加月距黄纬度。〈在黄道北故加〉得四十○度一十三分，为太阴之实高。次测得三十九度○五分为视高。一推一测，其较，一度八分为地半径视差。

又总积六千二百三十五年为“嘉靖元年壬午九月。”
〈建申之月〉二十七日午正后二十二刻一十分，《西史》《歌白
泥》测得月轨视高七度一十分，于时日躔寿星一十
三度二十九分，月自行得三百五十八度，为本轮之
最高。推黄道经为在星纪一十二度三十三分，距交
七十二度五十二分，距黄纬为四度四十七分，因推
得月距赤道二十七度四十一分，本地赤道高三十
五度三十八分，去减月距赤道度馀七度五十七分，
为月在地平上之实高；一测一推之，较为四十四分，
即月在最高地半径视差。

右两术所推太阴之地半径差，各依本法论定。太阴
出入地平时，若在本轮之最高，则《多禄》某为○度五
十三分，《歌白泥》为五十分；若在最高冲，则《多禄》某为
一度一十九分，《歌白泥》为六十六分。异同若此，将何
适从？所以然者，缘两史测月时，未悟月近地平，有清
蒙一差故也。〈说见日躔历指〉“清蒙”映物，能升卑为高。凡测月
之地，平高所得数，乃所见之视高。〈与人目平行〉非月行之
实高。〈与地心平行〉以地半径差减实高则为视高。又以清
蒙差加视高，则为真视高。近世苐谷依此法，推得太
阴出入地平时，在最高为五十六分二十一秒，在最
庳为六十六分○六秒，其各远近之差，在多禄某为
二十六分，歌白泥为一十六分，苐谷为一十分。三家
皆有地半径差表，今以《苐谷新术》为正。

“以地半径大差求月距地心” 第二十。

如左图甲为地心，乙丙为视地平，乙甲为地半径，丙
角为视差。〈用苐谷之大数〉六十六分○六秒乙为直角，乙甲
半径为度。